Divizija
Apie laivų diviziją skaitykite čia. Divizija (lot. divisio 'dalijimas, padalinys') – daugelio valstybių kariuomenės pagrindinis taktinis junginys, karinis vienetas, susidedantis iš 2-4 brigadų ar pulkų. Diviziją paprastai sudaro 10000-20000 karių. Dvi-trys, kartais keturios divizijos sudaro korpusą. Daugelyje šalių divizija yra karinis vienetas, galintis savarankiškai vykdyti karines operacijas, nes turi visus savarankiškai veiklai reikiamus kovos ir aprūpinimo dalinius. Kautynėse divizijos daliniai neretai gali sudaryti atskiroms užduotims vykdyti skirtas kovos grupes (vykdymo pajėgas, angl. task force). Divizijai paprastai vadovauja generolas majoras, bet gali vadovauti ir brigados generolas ar pulkininkas.